
תקנות הטלגרף האלחוטי (פטור מרישוי)(תיקון), התשפ"ו-2026

[bookmark: _Toc234328062]מטרת התקנות המוצעות והצורך בהן
תקנות הטלגרף האלחוטי (פטור מרישוי), התשפ"א-2021 קובעות כי ביחס למכשירים אלחוטיים מסוגים שונים לא יחולו הוראות פרק ג' לפקודת הטלגרף האלחוטי [נוסח חדש], התשל"ב-1972, ובכלל כך חובת רישוי. 
מוצע להרחיב את היקף הפטור ביחס למכשירים אלחוטיים מסוגים נוספים המיובאים לישראל בייבוא, או בייבוא אישי, לפי העניין, והכל ברוח החלטות הממשלה מס' 3423 ו-3424 מיום 11 בינואר 2018 שעניינן "הסרת חסמים ביבוא אישי כאמצעי להפחתת יוקר מחיה" ו"הסרת חסמים ליבוא מוצרי תקשורת", בהתאמה.

טיוטת תקנות מטעם משרד התקשורת: 
[bookmark: _Toc234328064]טיוטת תקנות הטלגרף האלחוטי (פטור מרישוי)(תיקון), התשפ"ו-2026
	
	
	בתוקף סמכותי לפי סעיף 4יט(א) לפקודת הטלגרף האלחוטי [נוסח חדש], התשל"ב-1972[footnoteRef:1], ולעניין תקנה 3 – בתוקף סמכותי לפי סעיף 24 לחוק עקרונות האסדרה, התשפ"ב-2021[footnoteRef:2], אני מתקין תקנות אלה: [1:  דיני מדינת ישראל, נוסח חדש 25, עמ' 505; ס"ח התשפ"ד, עמ' 157.]  [2:  ס"ח התשפ"ב, עמ' 125; התשפ"ד, עמ' 1494. ] 

	1. 
	בתקנה 2 לתקנות הטלגרף האלחוטי (פטור מרישוי), התשפ"א-2021[footnoteRef:3] (להלן – התקנות העיקריות), אחרי פסקה (24) יבוא: [3:  ק"ת התשפ"א, עמ' 2382.] 


	
	
	"(25) 
	כרטיס פלסטי RFID פסיבי, הנושא סימון CE;

	
	
	(26) 
	מדיח כלים, הנושא סימון CE;

	
	
	(27) 
	מזגן, הנושא סימון CE;

	
	
	(28)
	מטהר אוויר, הנושא סימון CE; 

	
	
	(29) 
	מייבש כביסה, הנושא סימון CE;

	
	
	(30) 
	מכונת כביסה, הנושאת סימון CE;

	
	
	(31)
	מכונת קפה, הנושאת סימון CE;

	
	
	(32) 
	מקרר או מקפיא, הנושא סימון CE;

	
	
	(33) 
	תנור אפייה, הנושא סימון CE;

	
	
	(34) 
	בר מים, הנושא סימון CE;"

	1. 
	בתקנה 3 לתקנות העיקריות, אחרי פסקה (15) יבוא:

	
	
	"(16)
	התקן לשיקוף מסך למכונית (Carplay);

	
	
	(17) 
	מערכת מולטימדיה למכונית;"

	[bookmark: _Toc234328067]בחינה תקופתית לפי חוק עקרונות האסדרה
	2. 
	המנהל יבצע בחינה תקופתית ראשונה לפי סעיף 24 לחוק עקרונות האסדרה, התשפ"ב-2021, של הוראות תקנה 2 ותקנה 3 לתקנות העיקריות כנוסחן בתקנות 1 ו-2 לתקנות אלה, בתום חמש שנים ממועד פרסומן של תקנות אלה.





___ ב________ התשפ"ו
(___ ב________ 2026)
(חמ _____-3)

__________________
שלמה קרעי
שר התקשורת

רקע
תקנות הטלגרף האלחוטי (פטור מרישוי), התשפ"א-2021 ("תקנות הפטור") קובעות כי סוגים מסוימים של מכשירים אלחוטיים יהיו פטורים מרישוי ולא יחולו לגביהם הוראות פרק ג' לפקודת הטלגרף האלחוטי [נוסח חדש], התשל"ב-1972 ("הפקודה"), כולן או חלקן. תקנות הפטור פורסמו ברשומות ביום 3 במרץ 2022, ובין היתר הן ביטלו ובאו במקומם של צווים שונים ששר התקשורת קבע בעבר מכוח הפקודה, לעניין מכשירים אלחוטיים שהוראות הפקודה, ובכלל כך חובת רישוי, לא חלות לגביהם. 

בתקנות הפטור הורחב היקף הפטור שהיה קבוע קודם לכן גם ביחס למכשירים מסוגים נוספים בייבוא כללי (לרבות מסחרי) או בייבוא אישי בלבד, לפי העניין, והכל בהתאם להחלטות הממשלה מס' 3423 ו-3424 מיום 11 בינואר 2018 שעניינן "הסרת חסמים בייבוא אישי כאמצעי להפחתת יוקר מחיה" ו-"הסרת חסמים ליבוא מוצרי תקשורת", בהתאמה, וכן לפי מדיניות שר התקשורת לעודד הקלות בייבוא ומדיניות רישוי מקלה.
גורמי המקצוע במשרד התקשורת ("המשרד") ממשיכים לבצע מעת לעת בחינה של מכשירים אלחוטיים מסוגים שונים המגיעים לאישור המשרד, לרוב במסלול "אישור התאמה", לפי הפקודה, בין אם בייבוא מסחרי ובין אם בייבוא אישי. השימושים הטכנולוגיים והיקפי הצריכה של מכשירים אלחוטיים משתנים באופן שמחייב תיקוף שוטף ותדיר של האסדרה בנושא, תוך ניהול סיכונים, קרי ניסיון לאזן בין האינטרסים השונים המוגנים לפי הפקודה, ובכלל כך קידום ניצול יעיל של תדרי רדיו ומניעת הפרעות אלחוטיות ככל הניתן למערכות תקשורת או אלחוטיות הפועלות כדין, וכן מתן אפשרות לקידמה טכנולוגית וצרכנית תוך הפחתה של הנטל הבירוקרטי מקום שניתן להקל בו.

התיקון המוצע

תקנה 1
מוצע לתקן את תקנה 2 לתקנות הפטור שעניינה "פטור למכשיר אלחוטי", ולהוסיף סוגים חדשים של מכשירים אלחוטיים שיהיו פטורים מרישוי לפי הפקודה, הן בייבוא אישי והן בייבוא מסחרי. 

מכשירים אלה הם מעיקרם מכשירים ביתיים ("מוצרים לבנים"), מוצרי צריכה וכרטיסי RFID ומוצרים הכוללים רכיבים אלחוטיים מובנים )כגון Wi-Fi  או Bluetooth לבית חכם, או רכיבי תדר קצרים אחרים ( ובכלל כך מזגן, מייבש כביסה, מכונת כביסה, מדיח כלים, מקרר, מקפיא, תנור אפייה, מכונת קפה, מטהר אוויר ובר מים.
סוגים אלו של מכשירים פטורים כיום מרישוי רק אם הם עומדים במגבלות הפרטניות הקבועות בתקנות הטלגרף האלחוטי (אישורי התאמה), התשפ"א-2021 ("תקנות אישורי התאמה"), כלומר ייבואם טעון קבלת אישור התאמה מאת משרד התקשורת. בהתאם להחלטה העקרונית שהתקבלה לאחרונה בוועדת התדרים, שהיא הגוף המוסמך להועיד ולהקצות תדרים לפי הפקודה, מוצע לפטור את המכשירים הללו מרישוי ובכלל כך מאישור התאמה, וזאת מאחר שבבדיקת המפרטים של המכשירים ובבחינת המאפיינים הטכנולוגיים של מוצרים אלו – הפועלים בהספקים נמוכים, ובסביבה ביתית סגורה, לא נמצא שמכשירים אלה מהווים סיכון להפרעות אלחוטיות בתחומי התדרים שבהם הם פועלים בתחומי מדינת ישראל. 
מוצע לדרוש חובת סימון CE כתנאי לפטור כפי שנקבע ביחס לסוגי מכשירים אחרים בתקנות הפטור, מאחר שסימן זה מעיד על עמידה בהוראות האסדרה החלה באירופה. אלה סטנדרטים בין-לאומיים מקובלים ומחמירים יחסית, וברוח הרפורמה של "מה שטוב לאירופה טוב לישראל". 

לאחר התיקון, יבואן המבקש לייבא מכשירים אלו בייבוא מסחרי או בייבוא אישי לא יידרש עוד לפנות למשרד ולקבל אישור התאמה כתנאי לייבוא שלהם, ובלבד שהם נושאים סימון CE מתאים. מהלך זה יסיר חסם משמעותי משוק מוצרי החשמל הביתיים, יביא להקלה לא מבוטלת וישירה על היבואנים, יצמצם את הנטל הבירוקרטי והכלכלי ויתרום להגברת התחרות ולהפחתת יוקר המחיה, ללא יצירת סיכון למערכות התקשורת. יובהר, כי על מכשירים אלה יחולו הוראות תקנה 5 לתקנות העיקריות, דהיינו אין בכך משום היתר לגרום להפרעה אלחוטית, ובמקרה שתתגלינה הפרעות אלחוטיות כאמור, יוכל המשרד לפעול בהתאם לסמכויותיו לפי הפקודה ולתת הוראות ליבואנים או למחזיקים בציוד, לרבות הפסקת השיווק או השימוש בו.

תקנה 2
מוצע לתקן את תקנה 3 לתקנות הפטור שעניינה "פטור למכשיר אלחוטי בייבוא אישי", ולהוסיף שני סוגים של מכשירים אלחוטיים שיהיו פטורים מרישוי, אך ורק בייבוא אישי: 

מערכות מולטימדיה לרכב והתקן לשיקוף מסך (Car Play)  - סוג זה של מכשירים, המיועד לשדרוג מערכות שמע, ניווט וקישוריות בתוך הרכב והפועל לרוב בטכנולוגיות אלחוטיות קצרות טווח (כגון בלוטות' ו-Wi-Fi) ובתחומי תדרים נפוצים מוסדרים, פטור כיום מרישוי אם הוא עומד במגבלות הקבועות בתקנות אישורי התאמה. לאור הביקוש הצרכני הגבוה והעלייה המשמעותית שנרשמה בהיקפי הייבוא של מכשירים אלה לישראל, ובהתאם לאישור ועדת התדרים, מוצע לפטור אותו מרישוי אך במסלול של ייבוא אישי בלבד. צעד זה מבוסס על בדיקת המפרטים של המכשירים באתרי קניות באינטרנט, לגבי התדרים שבהם הם פועלים, ובדיקה מדגמית בפועל של מכשירים מסוגים אלה שיובאו בייבוא אישי, אשר העלו כי הם אינם מהווים סיכון להפרעות אלחוטיות בתחומי התדרים שבהם הם פועלים בתחומי מדינת ישראל. לאחר התיקון, אדם המבקש לייבא מכשירים כאמור בייבוא אישי לא יידרש עוד לקבל אישור התאמה מאת המשרד כתנאי לייבוא שלהם. מהלך זה יביא להקלה משמעותית וישירה על היבואנים הפרטיים, יפחית את הנטל הרגולטורי לטובתם ויקצר את תהליכי השחרור. מנגד, ייבוא מסחרי של מערכות אלו ימשיך להיעשות במסלול "אישור התאמה", קרי על היבואן לפנות למשרד ולבקש אישור התאמה על מנת להבטיח עמידה בתנאים הטכניים, וזאת כדי למנוע ייבוא של כמויות מסחריות של מערכות שאינן עומדות בדרישות תקנות אישורי התאמה, ובכך להפחית את הסיכון להפרעות אלחוטיות. יובהר, כי על הפטור יחולו הוראות תקנה 5 לתקנות הפטור ואין במתן הפטור משום היתר לגרום להפרעה אלחוטית, ובמקרה שתתגלינה הפרעות אלחוטיות כאמור, יוכל המשרד לפעול בהתאם לסמכויותיו לפי הפקודה ולתת הוראות לציבור שמחזיק בציוד, לרבות הפסקת השימוש בו.

תקנה 3
מוצע כי המנהל יבצע בחינה תקופתית של האסדרה המוצעת, בתום תקופה של כ-5 שנים, וזאת בהתאם להוראות סעיף 24 לחוק עקרונות האסדרה, התשפ"ב-2021.

